मंडी जिले के नंदी गांव के रहने वाले जालपू राम अपनी बेटी के घर से लौट रहे थे. रास्ते में दासोट गांव में ऊपरी जाति के तिलक राज के आंगन में गुग्गा देवता की पालकी रखी हुई थी. जालपू राम देवता से आशीर्वाद प्राप्त करने के लिए उनके सम्मान में झुक गए. पालकी को छूने पर तिलक राज और अन्य ऊंची जाति के लोगों ने इसकी निंदा की और कथित रूप से जालपू राम को मारा. इसके अलावा उन लोगों ने देवता को शुद्ध करने की एवज में एक बकरी की मांग भी की.